**171/2018. (IX.25.) határozat 1. melléklete:**

**INTÉZKEDÉSI TERV**

**– tulajdonosnak tett javaslatok –**

**„Az önkormányzatok többségi tulajdonában lévő gazdasági társaságok gazdálkodásának ellenőrzése - MartonSport Nonprofit Korlátolt Felelősségű Társaság” tárgyú ÁSZ ellenőrzéshez**

|  |  |  |  |  |  |  |
| --- | --- | --- | --- | --- | --- | --- |
|  | **ÁSZ Megállapítás** | **ÁSZ Javaslat** | **Intézkedés** | **Határidő** | **Felelős** | **Meg-jegyzés** |
|  | Az FB az ügyrendjét az ellenőrzött időszakban nem állapította meg, amellyel megsértették a Ptk. 3:122. § (3) bekezdése előírásait. Az FB a Gt. és a Ptk. előírásainak megfelelően az előterjesztésekkel kapcsolatos álláspontját a Társaság legfőbb szerve ülésein ismertette. A Társaság egyszerűsített éves beszámolóit a Társaság legfőbb szerve a Gt. és a Ptk. előírásainak megfelelően az FB írásbeli jelentésének birtokában hagyta jóvá. | Kezdeményezze a Felügyelő Bizottság elnökénél az FB ügyrendjének elkészítését, azt követően annak alapítói jóváhagyását a Ptk. előírásainak megfelelően. | KT felkéri a polgármestert, hogy hivatalos úton, írásban kezdeményezze a FB elnökénél az FB ügyrendjének elkészítését, valamint annak előterjesztését jóváhagyásra. | 2018.11.30. | Polgármester, Végrehajtás: FEB elnök, ügyvezető |  |
| 2. | A SZÁMVITELI POLITIKA KERETÉBEN A Társaság a Leltározási szabályzatban a Számv. tv. 69. § (3) bekezdés előírásai ellenére nem határozta meg a leltározás gyakoriságának időszakát. A Pénzkezelési szabályzatban a Társaság a Számv. tv 14. § (8) bekezdésében előírtak ellenére nem rendelkezett a készpénzállományt érintő pénzmozgások eljárási rendjéről.  A Társaság 2016. október 11-től közhasznú jogállású volt, a Számlarend 2016. október 11-től nem felelt meg a Számv. tv. 161. § (2) bekezdés a)-b) pontjaiban előírtaknak, mivel nem tartalmazta minden alkalmazásra kijelölt számla számjelét és megnevezését, a számla tartalmát, továbbá a számla értéke növekedésének, csökkenésének jogcímeit, a számlát érintő gazdasági eseményeket, azok más számlákkal való kapcsolatát. A Számv. tv. 161. § (4) bekezdésében előírtak ellenére az ügyvezető nem gondoskodott a Számlarend folyamatos karbantartásáról.  BESZÁMOLÁSI KÖTELEZETTSÉG  2014. évben a Számv. tv. 153. § (1) és 154. § (1) bekezdésében előírtak ellenére nem az alapító által elfogadott egyszerűsített éves beszámolót tette közzé és helyezte letétbe, a 2014. évi egyszerűsített éves beszámoló aláírására a letétbe helyezés és a közzététel után került sor.  A KÖZÉRDEKŰ ADATOK  A Társaság az Info tv. 37. § (1) bekezdésben és az 1. mellékletében szereplő általános közzétételi listában meghatározott adatok közül a II. Tevékenységre, működésre vonatkozó adatok 5. pontjában előírt, a közfeladatot ellátó szerv által nyújtott vagy költségvetéséből finanszírozott közszolgáltatások megnevezését, tartalmát, a közszolgáltatások igénybevételének rendjét, a közszolgáltatásért fizetendő díj mértékét, az abból adott kedvezményeket, a II.13. pontja alapján a közérdekű adatok megismerésére irányuló igények intézésének rendjét, az illetékes szervezeti egység nevét, elérhetőségét, III. Gazdálkodási adatok 2. pontja szerinti a közfeladatot ellátó szervnél foglalkoztatottak létszámára és személyi juttatásaira vonatkozó összesített adatokat, illetve összesítve a vezetők és vezető tisztségviselők költségtérítésére, az egyéb alkalmazottaknak nyújtott juttatások fajtájára és mértékére vonatkozó adatok közzétételének a honlapján nem tett eleget.  A BEVÉTELEK ÉS A RÁFORDÍTÁSOK elszámolása nem volt szabályszerű. A Számv. tv. 167. § (1) bekezdés h) pont előírásai ellenére a könyvviteli elszámolást közvetlenül alátámasztó bizonylatok nem, vagy nem megfelelően tartalmazták a könyvelés módjára, az érintett könyvviteli számlákra történő hivatkozást. A személyi jellegű ráfordítások elszámolásánál a Számv. tv. 165. § (1)-(2) bekezdése előírásai ellenére a gazdasági esemény számviteli elszámolását (nyilvántartását) számviteli bizonylattal – megbízási, illetve munkaszerződéssel, teljesítésigazolással, vagy a számfejtés alapját képező fizetési jegyzékkel – nem minden esetben támasztották alá.  AZ EGYES SZOLGÁLTATÁSOK DÍJAINAK megállapítása rendjét a Társaság nem szabályozta, a Közszolgáltatási keretszerződés IV.12. pontjában előírt, a közfeladat tekintetében a tevékenységre vonatkozó fajlagos költségeket – a IV.3. pontban előírtak ellenére az egyes szolgáltatások díjainak megállapításakor az egyes tevékenységek önköltségét – nem határozta meg.  A VAGYONGAZDÁLKODÁSI TEVÉKENYSÉG nem volt szabályszerű. A Társaság egyszerűsített éves beszámolói nem feleltek meg a Számv. tv. 4. § (1)-(2) bekezdésének, nem nyújtottak valós képet a Társaság vagyonáról, mivel a mérleg tételeit a Számv. tv.-ben előírtaknak megfelelő leltárral nem támasztották alá. Nem tartották be a Számv. tv. 69. § (1) bekezdése előírásait, mivel a beszámolók elkészítéséhez, a mérleg tételeinek alátámasztásához nem olyan leltárakat állítottak össze, amelyek tételesen, ellenőrizhető módon tartalmazták a mérleg fordulónapján meglévő eszközeit és forrásait mennyiségben és értékben. A Számv. tv. 69. § (3) bekezdésében foglaltak ellenére a Társaság a leltárba bekerülő adatok valódiságáról – a leltár összeállítását megelőzően – Megállapítások 16 leltározással nem győződött meg, és azt legalább háromévente mennyiségi felvétellel, illetve minden üzleti év mérlegfordulónapjára vonatkozóan a csak értékben kimutatott eszközöknél és kötelezettségeknél egyeztetéssel nem végezte el.  A SAJÁT VAGYON NYILVÁNTARTÁSA, AZ ÉRTÉKCSÖKKENÉS ELSZÁMOLÁSA nem volt szabályszerű. A bekerülési érték meghatározása nem a Számv. tv. 47. § (1) bekezdés és 47. § (4) bekezdés d) pont előírásainak megfelelően történt, mert a bekerülési érték meghatározása során a beruházások tervezési díjait, közvetlen költségeit a Társaság nem osztotta fel az egyes beruházások között. A Számv. tv. 26. § (1) és 52. § (2) bekezdés előírásai ellenére a tárgyi eszközök esetében az üzembe helyezést hitelt érdemlő módon nem dokumentálták. | Intézkedjen  a) a számviteli szabályozási hiányosságok,  b) a beszámoló közzétételének hiányossága,  c) a közzétételi kötelezettség teljesítésének hiányosságai,  d) a bevételek és a ráfordítások elszámolásának hiányosságai,  e) az egyes szolgáltatási díjak megállapítása rendjének szabályozási hiányosságai,  f) a közfeladat tekintetében a tevékenységre vonatkozó fajlagos költségek meghatározásának hiánya,  g) a leltár szabálytalanságai,  h) a leltározás hiánya,  i) az értékcsökkenés elszámolásának hiányosságai, miatti felelősség tisztázása érdekében, és szükség szerint intézkedjen a felelősség érvényesítéséről. | KT felkéri a polgármestert, hogy hivatalos úton, írásban keresse meg az ügyvezetőt a feltárt és a vonatkozó javaslattal érintett hiányosságok pótlása érdekében, kísérje figyelemmel a végrehajtási folyamatot és az intézkedési tervben szabott határidők lejártával hívja fel az ügyvezetőt beszámoló benyújtására a tett intézkedésekről. | Megkeresésre: 2018.10.15., hiánypótlásra, beszámolásra: intézkedési terv szerint | Polgármester, Végrehajtás: ügyvezető |  |

|  |  |  |
| --- | --- | --- |
| **Készítette:** | **Jóváhagyta:** | **Véleményezte:** |
| Dátum: 2018.09.18. | Dátum: 2018.09.25. | Dátum: 2018.09.25., 2018.09.24. |
|  | 171/2018. (IX.25.) | 145/2018. (IX.25.) |
| Dr. Szabó Tibor, polgármester | Martonvásár Város Önkormányzatának  Képviselő-testülete | Gazdasági Bizottság, Humán Bizottság |